«■ 285 r=r 



charges que par les ordonnances de la dite Saunerie, il est tenu 

 de faire et porter sans y faire faute. — Item, en tant que touche 

 le maistre des chemins, le maistre des œuvres et le maistre 

 couvreur qui prenoient de gaiges environ vint deux livres qua- 

 tre sols pour chacun d'eux, font pour les dis trois officiers 

 soixante six livres douze sols estevenans par an, nous avons 

 ordonné, voulons et ordonnons prendre et avoir trante six livres 

 estevenans de gaiges par an, pour lesquels gaiges il sera tenu 

 faire et porter entièrement tous les services et charges que 

 les dis trois m ai s très dévoient et estoient tenus de faire et por- 

 ter selon les ordonnances de nostre dite Saunerie, en laquelle il 

 sera tenu de faire résidence continuelle. Et au cas qu'il ne feroit 

 bonne diligence au dit office, et qu'il y feroit aucun défaut, nous 

 voulons et ordonnons que le pardessus ou son lieutenant, le 

 portier et autres officiers de nostre dite Saunerie y puissent 

 pourvoir d'un autre suffisant pour exercer le dit office. — Les qua- 

 tre sergens et gardes à la porte de nostre Saunerie qui prenoient 

 chacun environ seize livres huit sols quatre deniers estevenans, 

 qui font pour les quatre soixante cinq livres treize sols quatre 

 deniers estevenans par an, auront et leur ordonnons prendre et 

 avoir pour chacun d'eux vint cinq livres estevenans, que font 

 pour les dis quatre sergens cent livres estevenans de gaiges par 

 an, pour lesquels gaiges, ils seront tenus faire et supporter 

 bien et diligemment tous les services et charges et par la ma- 

 nière declairée es dites ordonnances de nostre dite Saunerie, sans 

 y faire aucun défaut — Le receveur de la gabelle demeurera en 

 son office aux gaiges qu'il a coutume prendre et avoir que sont 

 de vint cinq livres estevenans par an, pour lesquels gaiges, il 

 sera tenu de faire et porter bien et diligemment les services et 

 charges appartenans à son dit office, sans y faire faute. — Item 

 que, ouis les bons rapports et tesmoignages à nous faitz de la 

 suffisance des personnes cy après nommées qui par les avis et 

 délibérations que dessus ont esté treuver estre expers et suffi- 

 sans et idoines pour demeurer es offices dessus dis, nous avons 

 ordonné, voulons et ordonnons par ces présentes que ils de- 

 meurent en iceux offices aux gaiges et charges que dessus, 

 c'est à sçavoir : Gile de Laule, portier, Jehan de Traves, Nico- 

 las Oiselet et Pierre Lebau, clerc des rooles, maistre Pierre 



